VENDIM
Nr. 147, datë 24.2.2016

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “ZGJERIMI I VARREZAVE PUBLIKE”, NË BASHKINË E PEQINIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Zgjerimi i varrezave publike”, në Bashkinë e Peqinit, sipas tabelës që i bashkëlidhet këtij vendimi.
2. Shpronësimi bëhet në favor të Bashkisë Peqin.
3. Pronarët e pasurive të paluajtshme që shpronësohen, të kompensohen, sipas vlerave përkatëse, për sipërfaqen 4 000 (katër mijë) m², tokë bujqësore, në vlerën e përgjithshme të shpronësimit 1 204 000 (një milion e dyqind e katër mijë) lekë.
4. Vlera e përgjithshme e shpronësimit prej 1 204 000 (një milion e dyqind e katër mijë) lekësh përballohet nga të ardhurat e Bashkisë Peqin, planifikuar në buxhetin e saj. 
5. Vlera e shpenzimeve procedurale përballohet nga Bashkia e Peqinit.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit në Bashkinë e Peqinit të jetë në përputhje me afatet e parashikuara nga kjo bashki.
8. Regjistrimi i ri i pasurisë 4 000 (katër mijë) m², tokë bujqësore, për projektin “Zgjerim i varrezave publike”, bëhet në favor të Bashkisë së Peqinit.
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme dhe Bashkia e Peqinit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI 
Edi Rama



LISTA EMËRORE E PERSONAVE DHE E PRONAVE QË DO TË SHPRONËSOHEN PËR EFEKT TË SHPRONËSIMIT QË DO TË PËRDORET PËR “ZGJERIMIN E VARREZAVE PUBLIKE”, NË BASHKINË E PEQINIT

	Nr.
	Emër, mbiemër
	Nr. i pasurisë
	Zona kadastrale 
	Nr. i dokumentit hipotekor
	Sipërfaqja m2/ tokë bujqësore
	Çmimi në lekë/m2
	Vlera në lekë
	Lloji i dokumentit të pronësisë

	1
	Familja “Haramija” 
	232/2
	3055
	1171
	4000
	301
	 
	Konf. nga ZVRPP-ja nr. 3843, datë 22.9.2015

	 
	*Vule Xhaferr Maloku (Haramija)
	
	
	
	
	
	240 800
	 

	 
	*Zyba Xhaferr Saranjezi (Haramija)
	
	
	
	
	
	240 800
	 

	 
	*Myrteza Xhaferr Haramija
	
	
	
	
	
	240 800
	 

	 
	*Et'hem Xhaferr Haramija
	
	
	
	
	
	240 800
	 

	 
	*Sulejman Xhaferr Haramija
	
	
	
	
	
	240 800
	 

	 
	TOTALI
	 
	 
	 
	4 000
	 
	1 204 000

